open-index/open-wikipedia-markdown huggingface dataset:
आन्वीक्षिकी

**आन्वीक्षिकी**, ( = अनु + ईक्षा + इक + ई प्रत्यय) न्यायशास्त्र का प्राचीन अभिधान। प्राचीन काल में आन्वीक्षिकी, विचारशास्त्र या दर्शन की सामान्य संज्ञा थी और यह त्रयी (वेदत्रयी), वार्ता (अर्थशास्त्र), दण्डनीति (राजनीति) के साथ चतुर्थ विद्या के रूप में प्रतिष्ठित थी (*आन्वीक्षिकी त्रयी वार्ता दण्डनीतिश्च शाश्वती। विद्या ह्येताश्चतस्रस्तु लोकसंसृतिहेतवः*) जिसका उपयोग लोक के व्यवहार निर्वाह के लिए आवश्यक माना जाता था। कालान्तर में इस शब्द का प्रयोग केवल न्यायशास्त्र के लिए संकुचित कर दिया गया। वात्स्यायन के न्यायभाष्य के अनुसार अन्वीक्षा द्वारा प्रवृत्त होने के कारण ही इस विद्या की संज्ञा "आन्वीक्षिकी" पड़ गई।

आन्वीक्षिकी के सर्वाधिक महत्त्व को सर्वप्रथम चाणक्य ने प्रतिपादित किया है। उनका कहना है-
: *प्रदीपः सर्वविद्यानां उपायः सर्वकर्मणाम्। 
: *आश्रयः सर्वधर्माणां शश्वद् आन्वीक्षिकी मता॥
: *( अर्थ: आन्वीक्षिकी सभी विद्याओं की शाश्वत प्रदीप है, सभी कार्यों का शाश्वत साधन है, और सभी धर्मों का शाश्वत आश्रय है।)*

'अन्वीक्षा' के दो अर्थ हैं :

*(१) प्रत्यक्ष तथा आगम पर आश्रित अनुमान तथा
*(२) प्रत्यक्ष और शब्दप्रमाण की सहायता से अवगत होनेवाले विषयों का अनु (पश्चात्‌) ईक्षण (पर्यालोचन, अर्थात्‌ ज्ञान), अर्थात्‌ अनुमिति।

न्यायशास्त्र का प्रधान लक्ष्य तो है प्रमाणों के द्वारा अर्थो का परीक्षण (*प्रमाणैरर्थपरीक्षणं न्यायः* - न्यायभाष्य १.१.१), परन्तु इन प्रमाणों में भी अनुमान का महत्वपूर्ण स्थान है और इस अनुमान द्वारा प्रवृत्त होने के कारण तर्कप्रधान "आन्वीक्षिकी' का प्रयोग न्यायभाष्यकार वात्स्यायन मुनि ने न्यायदर्शन के लिए ही उपयुक्त माना है।

दूसरी धारा में प्रत्यक्ष, अनुमान, उपमान तथा शब्द, इन चार प्रमाणों का गम्भीर अध्ययन तथा विश्लेषण मुख्य उद्देश्य था। फलतः इस प्रणाली को "प्रमाणमीमांसात्मक' (एपिस्टोमोलाजिकल) कहते हैं। इसका प्रवर्तन गंगेश उपाध्याय (१२वीं शताब्दी) ने अपने प्रख्यात ग्रंथ "तत्वचिंतामणि' में किया। "प्राचीन न्याय' (प्रथम धारा) में पदार्थों की मीमांसा मुख्य विषय है, "नव्यन्याय' (द्वितीय धारा) में प्रमाणों का विश्लेषण मुख्य लक्ष्य है। नव्यन्याय का उदय मिथिला में हुआ, परंतु इसका अभ्युदय बंगाल में संपन्न हुआ। मध्ययुगीन बौद्ध तार्किकों के साथ घोर संघर्ष होने से खण्डन-मण्डन के द्वारा यह शास्त्र विकसित होता गया। प्राचीन न्याय के मुख्य आचार्य हैं गौतम, वात्स्यायन, उद्योतकर, वाचस्पति मिश्र, जयन्त भट्ट, भा सर्वज्ञ तथा उदयनाचार्य। नव्यन्याय के आचार्य हैं गंगेश उपाध्याय, पक्षधर मिश्र, रघुनाथ शिरोमणि, मथुरानाथ, जगदीश भट्टाचार्य तथा गदाधर भट्टाचार्य। इन दोनों धाराओं में मध्य बौद्ध न्याय तथा जैन न्याय के अभ्युदय का काल आता है। बौद्ध नैयायिकों में वसुबन्धु, दिङ्नाग, धर्मकीर्ति के नाम प्रमुख हैं।

## इन्हें भी देखें
* भारतीय तर्कशास्त्र (इंडियन लॉजिक)
* वैज्ञानिक विधि

## सन्दर्भ ग्रन्थ
* डॉ॰ विद्याभूषण : हिस्ट्री ऑव लाजिक, कलकत्ता, १९२५।

श्रेणी:दर्शन
श्रेणी:न्यायशास्त्र
श्रेणी:तर्कशास्त्र
भारतीय चार्टर्ड वित्तीय विश्लेषक संस्थान

**भारतीय चार्टर्ड वित्तीय विश्लेषक संस्थान** की स्थापना १९८४ में छात्रों, कामकाज़ी इग्ज़ेक्यटिवों और व्यवसायियों को वित्त और प्रबन्धन में उच्च गुणवत्ता शिक्षा प्रदान करने के उद्देश्य से खोला गया था। यह विश्वविद्यालय उत्तराखण्ड, त्रिपुरा, सिक्किम, मेघालय, मिज़ोरम, नागालैण्ड और झारखण्ड राज्यों में क्रमशः विधायिकाओं के अधीन है। राजस्थान, पंजाब और छत्तीसगढ़ की राज्य सरकारों ने विश्वविद्यालय को अपने राज्यों में इसकी शाखाएँ खोलने के लिए इच्छा पत्र जारी किए हैं। प्रत्येक राज्य का विश्वविद्यालय पृथक और स्वतन्त्र वैध संस्था है।

श्रेणी:उत्तराखण्ड के विश्वविद्यालय
अपवाह वेग

इलेक्ट्रॉन को प्राप्त हुआ है सूक्ष्म नियत वेग जो मुक्त इलेक्ट्रॉन को तार की लंबाई के अनुदिश उच्च विभव वाले सिरे की ओर गति के लिए प्रेरित करता है, **अनुगमन वेग** (ड्रिफ्ट वेलॉसिटी)  कहलाता है।

विद्युत धारा का मान अपवाह वेग के समानुपाती होता है। प्रतिरोधी पदार्थों में अपवाह वेग, आरोपित वाह्य विद्युत क्षेत्र के समानुपाती होता है। अतः [ओम के नियम को अपवाह वेग के रूप में भी अभिव्यक्त कर सकते हैं।

ओम के नियम का सबसे आधारभूत रूप यह है-

:<math> Vd= \mu E ,</math>

जहाँ  वेग है,   पदार्थ में इलेक्ट्रॉन की गतिशीलता (mobility) है  (ईकाई m<sup>2</sup>/([वोल्ट|V⋅s)) तथा  विद्युत क्षेत्र है(V/m में)।  इसका 

श्रेणी:भौतिकी

श्रेणी:भौतिकी
अज्ञातवास

**अज्ञातवास** का अर्थ है बिना किसी के द्वारा जाने गए किसी अपरिचित स्थान में रहना। द्यूत में पराजित होने पर पांडवों को बारह वर्ष जंगल में तथा तेरहवाँ वर्ष अज्ञातवास में बिताना था। पांडवों के जीवन में अज्ञातवास का समय बड़े महत्त्व का था। अपने असली वेश में रहने पर पांडवों के पहचाने जाने की आशंका थी, इसीलिए उन लोगों ने अपना नाम बदलकर मत्स्य जनपद की राजधानी विराटनगर (आधुनिक बैराट) में विराटनरेश की सेवा करना उचित समझा। युधिष्ठिर ने कंक नामधारी ब्राह्मण बनकर राजा की सभा में द्यूत आदि खेल खिलाने (सभास्तर) का काम स्वीकार किया। भीम ने बल्लव नामधारी रसोइए का, अर्जुन ने बृहन्नला नामधारी नृत्य शिक्षक का, नकुल ने ग्रथिक नाम से अश्वाध्यक्ष का तथा सहदेव ने तंतिपाल नाम से गोसंख्यक का काम अंगीकार किया। द्रौपदी ने रानी सुदेष्णा की सैर्ध्रीं बनकर केश संस्कार का काम अपने जिम्मे लिया। पांडवों ने यह अज्ञातवास बड़ी सफलता से बिताया। राजा का श्यालक कीचक द्रौपदी के साथ दुर्व्यवहार करने के कारण भीम के द्वारा एक सुंदर युक्ति से मार डाला गया ।

## सन्दर्भ

श्रेणी:महाभारत
अभोरर्स

इंगलैंड के इतिहास में सन् १६७९ में **अभोरर्स** (Abhorrers) नाम उन व्यक्तियों को दिया गया जिन्होने निम्नलिखित कार्यवाही का घृणात्मक विरोध (abhorrence) किया।

प्रोटेस्टेंट मतावलंबी लार्ड चांसलर शैफ़्ट्सबरी ने कैथोलिक मत के प्रसार का अवरोध करने तथा यार्क के ड्यूक जेम्स का उत्तराधिकार अवैध घोषित करने के लिए आंदोलन संगठित किया। जेम्स को सिंहासन से वंचित करने के लिए पार्लियामेंट में एक्स्क्लूज़न बिल प्रस्तुत किया गया। बिल को विफल करने के लिए चार्ल्स द्वितीय ने १६७९ में पार्लियामेंट भंग कर दी, फिर उसी वर्ष अक्टूबर में नई निर्वाचित पार्लियामेंट भी वर्ष भर के लिए स्थगित कर दी। शैफ़्ट्सबरी के आंदोलन के फल स्वरूप अनेक व्यक्तियों ने पार्लियामेंट फिर से बुलाने के लिए सम्राट् के सम्मुख प्रार्थनापत्र भेजे। प्रतिकार रूप में सर जार्ज जेफ्री औऱ फ्रांसिस विथेंस ने सम्राट् के समक्ष इस कार्य का घृणात्मक विरोध (abhorrence) प्रदर्शित करते हुए निवेदनपत्र भेजा। इस समय चार्ल्स की लोकप्रियता में वृद्धि तथा शैफ़्ट्सबरी के अनुचित कार्यों के कारण जनता में से भी अनेक व्यक्तियों ने प्रार्थियों के विरुद्ध आवेदन किया। जिन व्यक्तियों ने इस प्रकार के घृणात्मक विरोध का प्रदर्शन किया था उन्हें **अभोरर्स** (Abhorrers) कहा गया। बाद में इन्हें व्यंग्य रूप में टोरी संज्ञा प्राप्त हुई, तथा प्रार्थी दल को ह्विग संज्ञा।

अभोरर्स
बन्दरपूँछ

thumb|बन्दरपूँछ चोटी**बन्दरपूँछ** पश्चिमी हिमालय की एक चोटी का नाम है। यह चोटी भारत के उत्तराखण्ड राज्य में स्थित है। यमुना नदी का उद्गम क्षेत्र बन्दरपूँछ के पश्चिमी यमनोत्री हिमनद में है।इसकी ऊँचाई 6320 मीटर है। 

श्रेणी:हिमालय के पर्वत
श्रेणी:उत्तराखण्ड का भूगोल
श्रेणी:उत्तराखण्ड के पर्वत
उत्तराखण्ड में जिलावार विधानसभा सीटें

**उत्तराखण्ड में जिलावार विधानसभा सीटें** उत्तराखण्ड के जिलों के अन्तर्गत आने वाली विधानसभा सीटें हैं। इस सूची में जिला और उस जिले में उत्तराखण्ड विधानसभा की कौन-कौन सी सीटें हैं दिया गया है। भारतीय चुनाव आयोग द्वारा विर्वाचन क्षेत्रों का परिसीमन किए जाए से उत्तराखण्ड में भी सीटों में बदलाव आया है। इस सूची में भूतपूर्व सीटें किसी भी जिले में नहीं दी गई हैं।

## [[अल्मोड़ा जिला]]
* अल्मोड़ा
* जागेश्वर
* द्वाराहट
* रानीखेत
* सल्ट
* सोमेश्वर (एससी)

## [[उत्तरकाशी जिला]]
* गंगोत्री
* पुरोला (एससी)
* यमुनोत्री

## [[उधम सिंह नगर जिला]]
* काशीपुर
* जसपुर
* बाज़पुर (एससी)
* रूद्रपुर
* किच्छा
* सितारगंज 
* खटीमा (एसटी)
* पंतनगर-गदरपुर
* नानकमत्ता

## [[चमोली जिला|चमोली गढ़वाल जिला]]
* कर्णप्रयाग
* बद्रीनाथ
* थराली

## [[चम्पावत जिला]]
* चम्पावत
* लोहाघाट

## [[टिहरी गढ़वाल जिला]]
* देवप्रयाग
* नरेन्द्र नगर
* प्रतापनगर
* टिहरी
* धनौल्टी 
* घनसाली(sc)

## [[देहरादून जिला]]
* ऋषिकेश
* चक्राता (एसटी)
* विकासनगर
* सहसपुर (एससी)
* राजपुर
* देहरादून कैंट
* मसूरी
* डोइवाला
* धरमपुर
* रायपुर

## [[नैनीताल जिला]]
* नैनीताल
* हल्द्वानी
* रामनगर
* भीमताल
* लालकुआँ
* कालाढूंगी

## [[पिथौरागढ़ जिला]]
* गंगोलीहाट (एससी)
* डीडीहाट
* धारचूला (एसटी)
* पिथौरागढ़

## [[बागेश्वर जिला]]
* कपकोट
* बागेश्वर (एससी)

## [[पौड़ी गढ़वाल जिला]]
* कोटद्वार
* यमकेश्वर
* पौड़ी
* श्रीनगर (एससी)
* लैन्सडोन
* चौबट्टाखाल

## [[रुद्रप्रयाग जिला|रूद्रप्रयाग जिला]]
* केदारनाथ
* रूद्रप्रयाग

## [[हरिद्वार जिला]]
* हरिद्वार
* रानीपुर
* ज्वालापुर
* भगवानपुर (एससी)
* झबरेड़ा
* पिरानकलियर
* रुड़की
* मंगलौर
* ख़ानपुर
* लक्सर
* हरिद्वार ग्रामीण

## अन्य
निम्नलिखित भूतपूर्व सीटें परिसीमन के बाद अब अस्तित्व में नहीं है।
* इकबालपुर
* कनालिछिना
* काण्डा
* थालिसियाँ
* धारी
* धूमाकोट
* नन्दप्रयाग
* पिण्डर (एससी)
* बहादराबाद
* बेरोन्खाल
* भिक्यासैंण
* मुक्तेश्वर (एससी)
* लंधौर (एससी)
* लालधंग

## इन्हें भी देखें
* उत्तराखण्ड की राजनीति

## बाहरी कड़ियाँ
* उत्तराखण्ड विधानसभा सीट परिसीमन

श्रेणी:उत्तराखण्ड की राजनीति
उपोष्णकटिबन्ध

thumb|right|300px|उपोष्णकटिबन्ध मौसम

**उपोष्णकटिबन्ध** पृथ्वी के उष्णकटिबंधीय क्षेत्र के तुरंत उत्तर तथा दक्षिण से सटकर लगे हुए क्षेत्र को कहते हैं जो कि कर्क रेखा और मकर रेखा के क्रमशः उत्तर तथा दक्षिण का इलाका है। यह क्षेत्र अमूमन दोनों गोलार्धों में २३.५° से लेकर ४०° तक के अक्षांशों में पाया जाता है हालांकि यह मौसम अधिक ऊँचाई वाले क्षेत्रों में या उष्णकटिबंधीय इलाकों में भी पाया जा सकता है।
## परिभाषा
जलवायु विज्ञानी ग्लेन जी ट्रेवर्था के अनुसार, एक उप-उष्णकटिबंधीय क्षेत्र में साल में कम से कम आठ महीने औसतन १०° से. (५०.०° फ़ारनहाइट) या उससे ऊपर का तापमान होना चाहिए। 

अमेरिकी जलवायु विज्ञानी जॉन. एफ. ग्रिफ़िथ ने अपनी पुस्तक ऍप्लाइड क्लामेटॉलजी (Applied climatology) में यह विवरण किया है कि उप-उष्णकटिबंध के सबसे ठंडे महीने में तापमान 6° से. (42.8° फ़ारनहाइट) और 18° से. (64.4° फ़ारनहाइट) के बीच होना चाहिए। 
## अभिलक्षण
उप-उष्णकटिबंधीय जलवायु में सर्दियाँ अपेक्षाकृत गुनगुनी होती हैं, लेकिन गर्मी के मौसम की तरह गर्म नहीं होती हैं। ये मौसम शायद ही कभी पाला या बर्फबारी देखते हैं और इनमें ताड़, नींबू-वंशी और कई चौड़ी पत्तियों वाले सदाबहार वृक्ष पनपते हैं, उन मध्य अक्षांशों के विपरीत जिनमें मज़बूत पर्णपाती और शंकुधारी पेड़ हावी रहते हैं। 
उष्णकटिबंधीय पक्ष की ओर रुख करने से ज्ञात होता है कि गुलाबी सर्दियों वाला मौसम पूरी तरह गायब हो जाता है, जबकि उप-उष्णकटिबंधों की ध्रुवाभिमुखीय सीमा पर सर्दियाँ ज़्यादा प्रभावशाली होती हैं।
समूचे उप-उष्णकटिबंधीय क्षेत्र भर में वर्षा स्वरूप व्यापक रूप से बदलता है जैसे गर्म रेगिस्तान, सवाना, मानसून के जंगलों, नम जंगलों और भूमध्य जलवायु क्षेत्र के गर्म भागों में। 
## चित्र दीर्घा

Image:LA Echo.JPG|अमरीका में एक उष्णकटिबंधीय उद्यान
Image:Puerto desde museo Elder.JPG|कैनरी द्वीप का एक दृश्य
File:Barcelona 202.JPG|स्पेन का एक दृश्य
File:Valletta Lower Barrakka gardens Malta 2014 2.jpg|भूमध्यसागर का एक दृश्य
File:View of Agia Napa beach located in vicinity of Nelia Beach Hotel.jpg|साइप्रस का एक दृश्य
File:Osaka shiritsu daigaku 1-go kan.jpg|जापान का एक दृश्य
File:Royal Palm Trees in Daan Park East Part.jpg|ताईवान का एक दृश्य
Image:Parc de la Ligue Arabe, Casablanca.jpg|मोरोक्को, अफ़्रीका का एक दृश्य
Image:Alicestreet.jpg|ऑस्ट्रेलिया का एक दृश्य


## इन्हें भी देखें
* उष्णकटिबन्ध
* समशीतोष्ण कटिबन्ध
* शीत कटिबन्ध

श्रेणी:मौसम
टीवीऍस इलैक्ट्रॉनिक्स

**टीवीऍस इलैक्ट्रॉनिक्स** भारत की प्रमुख संगणक उपकरण निर्माता कंपनी है। कुँजीपटल के निर्माण के क्षेत्र में यह भारत की सबसे अग्रणी कंपनी है। भारत सरकार द्वारा रुपये के प्रतीक चिह्न को स्वीकृति प्रदान करने के पश्चात सर्वप्रथम इसी कंपनी ने अपने 'टीवीऍस गोल्ड भारत' नामक नए कुँजी पटल में टैब के ठीक ऊपर रुपये के चिह्न को शामिल किया। 

## बाहरी कड़ियाँ
* कम्प्यूटर की-बोर्ड तक पहुँचा रुपया:दैनिक भास्कर

श्रेणी:भारतीय संगणक कंपनी
ट्रॉल (इण्टरनेट)

**ट्रॉल** इण्टरनेट स्लैंग में ऐसे व्यक्ति को कहा जाता है जो किसी ऑनलाइन समुदाय जैसे चर्चा फोरम, चैट रुम या ब्लॉग आदि में भड़काऊ, अप्रासंगिक तथा विषय से असम्बंधित सन्देश प्रेषित करता है। इनका मुख्य उद्देश्य अन्य प्रयोक्ताओं को वाँछित भावनात्मक प्रतिक्रिया हेतु उकसाना
अथवा विषय सम्बंधित सामान्य चर्चा में गड़बड़ी फैलाना होता है।
हमलावर प्रेषक के अलावा संज्ञा *ट्रॉल* का प्रयोग भड़काऊ सन्देश के लिये भी हो सकता है, जैसे "तुमने शानदार ट्रॉल पोस्ट किया"। यद्यपि शब्द *ट्रॉल* तथा इससे सम्बद्ध कार्य **ट्रॉलिंग** मुख्यतः इण्टरनेट सम्भाषण से जुड़े हैं, परन्तु हालिया वर्षों में मीडिया के अवधान ने इन लेबल का प्रयोग ऑनलाइन दुनिया से बाहर भी भड़काऊ एवं उकसाऊ कार्यों से जोड़ दिया है। उदाहरणस्वरुप हालिया मीडिया रिपोर्टों ने *ट्रॉल* का प्रयोग "ऐसा व्यक्ति जो इण्टरनेट पर श्रद्धाँजलि देने वाली वेबसाइटों को सम्बंधित परिवारों को दुःख देने के लिये नष्ट करे" हेतु किया है।

## सन्दर्भ


## बाहरी कड़ियाँ

* ट्रॉल्लिंग: हिंदी-चिट्ठाकारी में नया शगूफ़ा!
* 
* Article on trolls and the 'art' of trolling by Steve Myers
* What is a troll? from the :en:Straight Dope
* Trolling lore and essays
* Searching for Safety Online: Managing "Trolling" in a Feminist Forum 
* Malwebolence&nbsp;– The World of Web Trolling; New York Times Magazine, By Mattathias Schwartz; August 3, 2008.
* The relationship between social context cues and uninhibited verbal behavior in computer-mediated communication
* The Subtle Art of Trolling
* A Discussion on Flaming from :en:New Scientist Technology Blog

### ट्रॉल FAQs
* alt.troll FAQ (how-to)
* alt.syntax.tactical FAQ

श्रेणी:इंटरनेट शब्दावली
श्रेणी:लोकप्रिय मनोविज्ञान
श्रेणी:इण्टरनेट स्लैंग
श्रेणी:मानवीय व्यवहार
अनार्तव

**अनार्तव** (Amenorrhoea (BE), amenorrhea (AmE), या amenorrhœa,) उस दशा का नाम है जिसमें प्रजनन योग्य आयु वाली स्त्रियों को मासिक स्राव नहीं होता। यह दशा शारीरिक और मानसिक दोनों प्रकार के कारणों से उत्पन्न हो सकती है। अंत:स्रावी ग्रथियाँ तथा प्रजनन अंगों के विकार और अन्य शरीरिक रोग भी इस दशा को उत्पन्न कर सकते हैं। चिकित्सा से यह दशा सुधर सकती है, परंतु इसके लिए इस दशा के कारण का पूर्ण अन्वेषण आवश्यक है।

## इन्हें भी देखें
* स्त्री-रोग विज्ञान

## बाहरी कड़ियाँ
* Disability Online's amenorrhoea page
* Disability Online's athletic amenorrhoea page

श्रेणी:स्त्रीरोग
श्रेणी:मासिक धर्म
अंतःकरण

**अंत:करण** (Conscience / कांशेंस) का तात्पर्य उस मानसिक शक्ति से है जिससे व्यक्ति उचित और अनुचित का निर्णय करता है। सामान्यत लोगों की यह धारणा होती है कि व्यक्ति का अंतकरण किसी कार्य के औचित्य और अनौचित्य का निर्णय करने में उसी प्रकार सहायता कर सकता है जैसे उसके कर्ण सुनने में, अथवा नेत्र देखने में सहायता करते हैं। व्यक्ति में अंतःकरण का निर्माण उसके नैतिक नियमों के आधार पर होता है। अंतकरण व्यक्ति की आत्मा का वह क्रियात्मक सिद्धांत माना जा सकता है जिसकी सहायता से व्यक्ति द्वंद्वों की उपस्थिति में किसी निर्णय पर पहुँचता है। अभिज्ञान शाकुंतलम् (१,१९) में कालिदास कहते हैं:

:**सतां हि संदेहपदेषु वस्तुषु प्रमाणमन्तकरणप्रवृत्तय। **

## अन्तश्चेतना
**अंतश्चेतना** शब्द अंग्रेजी के 'इनर कांशसनेस' (Inner Consciousness) का पर्यायवाची है। कभी-कभी यह सहज ज्ञान या प्रभा (इंट्यूशन) के अर्थ में भी प्रयुक्त होता है। संत जोन या गांधी जी प्रायः अपनी भीतरी आवाज या आत्मा की आवाज का हवाला देते थे। कई रहस्यवादियों में यह अंतश्चेतना अधिक विकसित होती है। परंतु सर्वसाधारण में भी मन की आँखें तो होती ही हैं। यही मनुष्य का नीति अनीति से परे सदसद्विवेक (सद्-असद् विवेक) कहलाता है। दार्शनिकों का एक संप्रदाय यह मानता है कि जीव स्वभावतः 'शिव' है और इस कारण किसी अशिक्षित या असंस्कृत कहलाने वाले व्यक्ति में भी अच्छे-बुरे को पहचानने की अंतश्चेतना पशु से अधिक विद्यमान रहती है। भौतिकवादी अंतश्चेतना को जन्मतः उपस्थित जैविक गुण नहीं मानते बल्कि सभ्यता के इतिहास से उत्पन्न, चेतना का बाह्य आवरण मानते हैं; जैसे फ्रायड उसे सुपर ईगो कहता है। अरविंद के दर्शन में यह शब्द उभरकर आया है। यदि भौतिक जड़ जगत् और मानवी चैतन्य के भीतर एक सी विकास रेखा खोजनी हो, या मुण्मय में चिन्मय बनने की संभावनाएँ हों तो इस अंतश्चेतना का किसी न किसी रूप में पूर्व अस्तित्व मनुष्य में मानना ही होगा। योग इसी को आत्मिक उन्नति भी कहता है। योगी अरविंद की परिभाषा में यही चैत्य पुरुष या 'साइकिक बीइंग' कहा गया है।

## इन्हें भी देखें
* चेतना

## बाहरी कड़ियाँ
* ''A chapter on Conscience'' From *Parenting For Everyone* 1986 ISBN 978-1-60481-704-1, by S. Soloveychik
* Quotations about Conscience at Liberty-tree.ca
* The Defining Moment for Creating the Culture of Conscience
* Stanford Encyclopedia of Philosophy entry on Medieval Theories of Conscience
* Taqwa: The concept of conscience in the Quran

श्रेणी:धर्म
श्रेणी:अहिंसा
श्रेणी:दार्शनिक शब्दावली
श्रेणी:मनोविज्ञान
श्रेणी:मष्तिष्क दर्शन
तेन्दुआ

**तेन्दुआ** (*Panthera pardus* उचारण: पैन्थेरा पार्डस) पैन्थरा जीनस का एक विडाल (बड़ी बिल्ली प्रजाति) है जो अफ़्रीका और एशिया में पाया जाता है। यह विडाल प्रजातियों जैसे शेर, बाघ और जैगुअर की तुलना में सबसे छोटा होता है। लेकिन तेंदुए बहुत शक्तिशाली और चतुर जीव है और इनकी एकाग्रता तो लाज़वाब होती है। शिकार को पकड़ने की तकनीक और हमला करने की शैली इन्हें एक अव्वल दर्जे का शिकारी बनाती है। आमतौर पर ये निशाचरी होते हैं। तेंदुए 56 से 60 किमी प्रति घण्टे की रफ़्तार से दौड़ सकते हैं।

## दिखावट
तेन्दुए अधिकांशतः पीली चमड़ी के होते हैं जिसपर गहरे रंग के धब्बे होते हैं। लेकिन तेन्दुओं की विभिन्न उपप्रजातियों में बहुत से अन्तर भी हो सकते हैं। कुछ तेन्दुए पूर्ण रूप से काले भी होते हैं, और उन्हें काला पैन्थर कहा जाता है। आमतौर पर अन्य बड़ी बिल्लियों की अपेक्षा तेंदुओं की मध्यम टाँगे, लम्बा शरीर और बड़ी खोपड़ी पायी जाती है। नर तेन्दुए, मादा तेन्दुओं से लगभग ३०% बड़े आकार के होते हैं।
[स्रोतः अंकुर आनन्द मिश्र]

## आवास
तेन्दुए मूल रूप से पूरे अफ़्रीका और दक्षिण एशिया में रहते आए हैं। लेकिन अब तेन्दुओं की बहुत सी उपप्रजातियाँ, विशेषकर एशिया में, विलुप्ती के कगार पर हैं। अन्य बड़ी बिल्लियों की तुलना में तेन्दुए सबसे बड़े क्षेत्रों में रहते हैं और इस कारण इनकी बहुत सी उपप्रजातियाँ पाई जाती हैं। लेकिन एशिया में इनकी कई उपप्रजातियाॅ लुप्त हो चुकी है जैसे होंग कोंग, लीबिया, ट्यूनीसिया, कुवैत, सिंगापूर और मोररको जो बहुत चिंताजनक है। तेन्दुए विभिन्न पर्यावरणों में रहते हैं जैसे: वर्षावन, वन, पर्वत और सवाना।

## उपप्रजातियाँ
आज तेन्दुओं की नौ उपप्रजातियाँ पहचानी गई हैं; जिनमें से एक अफ़्रीका में हैं और आठ एशिया में हैं:
* अफ़्रीकी तेन्दुआ
* अमूर तेन्दुआ
* अरबी तेन्दुआ
* भारतीय तेन्दुआ
* हिन्दचीनी तेन्दुआ
* जावाई तेन्दुआ
* उत्तर चीनी तेन्दुआ
* फ़ारसी तेन्दुआ
* श्रीलंकाई तेन्दुआ

## सन्दर्भ

## बाहरी कडियाँ
*तेंदुए के बारे में 21 रोचक जानकारियाँ - About Leopard in Hindi
*लैपर्ड: द एनिमल फ़ाइल्स — तेन्दुरों की अतिरिक्त फोटोएँ।
* लैपर्ड: वाइल्ड-कैट.ऑर्ग — एशिया में तेन्दुओं पर शोध और संरक्षण पर जानकारी 
* पशु शोध और शिक्षा केन्द — ५० बड़ी बिल्लियों के लिए अभ्यारणय

श्रेणी:तेन्दुआ
श्रेणी:विडाल
श्रेणी:एशिया के स्तनधारी
श्रेणी:अफ़्रीका के स्तनधारी
जिमीकंद

right|thumb|300px|ओल का पौधा
'''जिमीकंद''' एक बहुवर्षीय भूमिगत  सब्जी है जिसका वर्णन भारतीय धर्मग्रंथों में भी पाया जाता है। भारत के विभिन्न राज्यों में जिमीकंद के भिन्न-भिन्न नाम **ओल** या **सूरन** हैं। पहले इसे गृहवाटिका में या घरों के अगल-बगल की जमीन में ही उगाया जाता था। परन्तु अब तो जिमीकंद की व्यवसायिक खेती होने लगी है। जिमीकंद एक सब्जी ही नहीं वरन यह एक बहुमूल्य जड़ीबूटी है जो सभी को स्वस्थ एवं निरोग रखने में मदद करता है।

भोज्य पदार्थों के संचन हेतु यह भूमिगत तना का रूपांतर है जिसे घनकंद कहते हैं। यह परिवर्तित तना बहुत अधिक जैसा-तैसा फूला रहता है एवं इसकी सतह पर पर्वसंधियाँ रहती हैं जिनपर शल्क-पत्र लगे रहते हैं। सतह पर जहाँ-तहाँ अपस्थानिक जड़ें लगी रहती हैं। अगले सिरे पर अग्रकलिका तथा शल्कपत्रों के अक्ष पर छोटी-छोटी कलिकाएँ होती हैं।
इस पौधे का फल यानी जड़ को बवासीर के दवा में भी उपयोग किया जाता है।

**बड़े आकार की जिमीकंद की खेती कैसे करें** 

जिमीकंद खेती   अप्रैल मई के महीने मे शुरू की जाती है जिमीकंद लगाने हेतु कंद का ही उपयोग की जाती है ज्यादातर किसान छोटे कंद का उपयोग जिमीकंद लगाने हेतु करते हैं जिस वजह से जिमीकंद ज्यादा वजन में नहीं मिल पाता इसलिए हमें जब भी जिमीकंद की खेती शुरू करनी है तो कंद कम से कम डेढ़ किलो का उपयोग में लेनी चाहिए बड़े कंद का उपयोग खेती में बीज के रूप में उपयोग करने से सात से आठ महीना उपरांत हमें बड़े आकार की जिमीकंद की उपज प्राप्त हो सकती है 

**बड़े जिमीकंद की खेती की तैयारी कैसे करें** 

जिमीकंद की खेती हेतु उपयुक्त भूमि जल निकासी युक्त होनी चाहिए जल निकासी युक्त भूमि में खेती करने से जिमीकंद की के पौधे की वृद्धि दर अच्छी रहती है जिमीकंद की बुवाई से पहले हमें जिमीकंद के  कांदा  डेढ़़ किलो केेे अनुपात से बड़े  कांदा की कटाई कर अलग कर देनी चाहिए

एक से डेढ़ फीट की  गड्ढा तैयार कर उसमें फसलों के अवशिष्ट पदार्थ डाल के उसके उपरांत जिमीकंद के कंद का रोपण कर मिट्टी और खाद से फसल की बुवाई कर देनी चाहिए ।इस विधि से जिमीकंद की खेती करने से अत्यधिक मात्रा में उत्पादन प्राप्त होता है https://janglekheti.blogspot.com/2021/04/how-to-do-large-size-elephant-foot-yam.html 

## इन्हें भी देखें
* शकरकन्द
* अरवी
* बंडा आलू
* [Suran ki sabji https://thetastyyum.com/suran-ki-sabji/]
## बाहरी कड़ियाँ
* जिमीकंद की जैविक उन्नत खेती
* जिमीकंद की खेती
* सूरन की खेती (डिजिटल मंडी)

श्रेणी:जड़ीय सब्ज़ियाँ
बंडा आलू

**बंडा आलू** या **बंडा** (White Yam) एक कन्द है। इसके पौधे अरवी के समान होते हैं किन्तु इसकी कन्द काफी बड़ी (एक-दो किलो की) होती है। बंडा उपर से हरी, भूरी या काली होती है किन्तु अन्दर से सफेद होती है। इसे 'कचालू' भी कहते हैं।

## बाहरी कड़ियाँ
* बंडा आलू

श्रेणी:जड़ीय सब्ज़ियाँ
श्रेणी:भारतीय खाना
फैजाबाद का बंडा सबसे मसहूर है जो की उत्तर प्रदेश मे अयोय्धा के पास स्तिथि है
दाम्बोवीता नदी

**दाम्बोवीटा नदी** रोमानिया की एक नदी है।

श्रेणी:रोमानिया
कैन

**कैन** (Cannes) फ्रांस के आल्प्ससमुद्रतटीय प्रदेश एवं पत्तन। यह नगर अपनी स्वास्थ्यकर तथा समशीतोष्ण जलवायु के लिये संसारप्रसिद्ध है और जाड़े की ऋतु का प्रमुख प्रवासकेंद्र (Resort Centre) है। यहाँ नारंगी, नीबू, जैतून, बादाम, अंगूर, पिस्ता आदि फलों की उपज होती है जिनके निर्यात एवं उद्योगों के लिए यह प्रसिद्ध हैं। फलों के अतिरिक्त निर्यात वस्तुओं में इत्र, सत (Essences) साबुन, तेल, मछलियां आदि प्रमुख हैं।

## बाहरी कड़ियाँ
*  
* Information and photos from Provence Beyond web site
* Photos fine art of Cannes
* The City Hall official website 
* Cannes Film Festival official website  
* News site for travellers to Cannes 
*कान और कान फिल्म समारोह की तस्वीरें, वीडियो, चित्रों (french/english/हिंदी)

कैन
वैदिक खगोल विज्ञान

वैदिक काल में खगोल विज्ञान ज्योतिष के नाम से जाना जाता था। खगोल या ज्योतिष, वेदांग के रूप में वैदिक ज्ञान का अंश था। वैदांगो की कुल संख्या छः हैं। जिसमें शिक्षा,कल्प,व्याकरण,निरुक्त,छंद तथा ज्योतिष शामिल हैं। खगोल विज्ञान को वेद का नेत्र कहा गया, क्योंकि सम्पूर्ण सृष्टियों में होने वाले व्यवहार का निर्धारण काल से होता है। और काल का ज्ञान ग्रहीय गति से होता है। अत: प्राचीन काल से खगोल विज्ञान वेदांग का हिस्सा रहा है। शुभ मुहूर्त में याज्ञिक अनुष्ठान करने के लिए ग्रहों तथा नक्षत्रों का अध्ययन करके सही समय ज्ञात करने की विधि से ज्योतिष की उत्पति हुई। ब्रह्मांड और नक्षत्रों के बारे में भविष्यवाणी करना ज्योतिष का विषय हैं।ऋग्वेद, शतपथ व्राह्मण आदि ग्रथों में नक्षत्र, चान्द्रमास, सौरमास, मल मास, ऋतु परिवर्तन, उत्तरायन, दक्षिणायन, आकाशचक्र, सूर्य की महिमा, कल्प का माप आदि के संदर्भ में अनेक उद्धरण मिलते हैं। इस हेतु ऋषि प्रत्यक्ष अवलोकन करते थे। कहते हैं, ऋषि दीर्घतमस्‌ सूर्य का अध्ययन करने में ही अंधे हुए, ऋषि गृत्स्मद ने चन्द्रमा के गर्भ पर होने वाले परिणामों के बारे में बताया। यजुर्वेद के १८वें अध्याय के चालीसवें मंत्र में यह बताया गया है कि सूर्य किरणों के कारण चन्द्रमा प्रकाशमान है। मैत्रयी उपनिषद में सूर्य और सात ग्रहों (पृथ्वी के अलावा, जिनमें चंद्रमा भी शामिल)का वर्णन हैं। वरुण को ग्रहों में शामिल नहीं किया गया। यदि हम चांद की जगह वरुण को शामिल करे तो वर्तमान के आठ ग्रह बन जाते हैं।ज्योतिष की सबसे प्राचीन रचना लगध मुनि द्वारा रचित वेदांग ज्योतिष हैं। अन्य खगोल के बारे में जानकारी देने वाले वैदिक ग्रंथ गार्गी संहिता व वृहद संहिता हैं।
गुप्त काल में खगोल विज्ञान का सर्वाधिक विकास हुआ।
## सन्दर्भ
श्रेणी:खगोलशास्त्र
श्रेणी:हिन्दू धर्म
अंग्रेज़ी वर्णमाला

आधुनिक अंग्रेज़ी को एक 26 अक्षर वाले लातिन लिपि वर्णमाला से लिखा जाता है, जिसमें 5 स्वर हैं तथा प्रत्येक अक्षर का बड़ा एवं छोटा रूप है।

## इन्हें भी देखें
* वर्णमाला
* आस्की
* अंग्रेजी भाषा
* अंग्रेजी भाषा का इतिहास
* लातिन आधारित वर्णमालायें
* यूनानी वर्णमाला

श्रेणी:लातिन वर्णमालाएँ
सूरी संचारण

अपने नवीनतम रूप में **सूरी संचारण** (Suri-transmission) डीजल रेल कर्षण इकाइयों में शक्ति के संचारण के लिए सरल किंतु अत्यंत सक्षम विधि है। इस महत्वपूर्ण आविष्कार का नामकरण, जो रेलों के इर्धंन व्यय में बहुत बचत करेगा, उसके आविष्कारक भारतीय रेलों से यांत्रिक इंजीनियर श्री म.म. सूरी के नाम पर हुआ है। 

इसमें केवल दो चक्रपथों का उपयोग किया जाता है। एक परिवर्तक योजक (Converter-Coupling) का ब्रौकहाउस प्रकार (Brockhouse Type) और दूसरा द्रव यांत्रिक योजक (Fluid Mechanical Coupling)। वास्तविक सेवा की विशेष आवश्यकताओं के अनुसार परिवर्तक योजक की व्यवस्था की जा सकती है, जिससे यान की गति शून्य से ६०-७- प्रतिशत मार्ग गति तक रह सके। द्रव यांत्रिक योजक उस गति से आगे १०० प्रतिशत यान गति के लिए उपयोग में लाया जाता है।

ब्रौकहाउस परिवर्तक योजक और द्रव यांत्रिक योजक पर प्रतिलोम नियमन (Reverse Governing) से डीजल इंजन के लक्षणों के ऊपर उचित प्रभाव डाल सकने के कारण सूरी संचारण रेल कर्षण में सर्वत्र उपयोग के लिए अत्यंत संतोषजनक विधि है और उच्च अश्वशक्ति के यानों उदाहरणार्थ ४०० से २००० अश्वशक्ति तक के लिए विशेष हितकारी है।

परिवर्तक योजक से द्रव यांत्रिक योजक में चक्रपथ परिवर्तन, डीजल इंजन के पूरे भार और शक्ति की अवस्था में, यान के कर्षण कार्य (Tractive Effort) के किसी भी चरण में, किसी धक्के और रुकावट के बना हो जाता है।

सूरी संचारण की क्षमता वर्णन अत्यंत अधिक है।

श्रेणी:रेल
श्रेणी:यातायात
यूनिनागरी (सम्पादित्र)

**यूनिनागरी** रमण कौल द्वारा विकसित एक भारतीय भाषाई ऑनलाइन सम्पादित्र है। इसमें हिन्दी, बांग्ला, गुजराती, पंजाबी (गुरुमुखी), कन्नड़, मलयालम, तमिल, तेलुगु तथा उर्दू आदि शामिल हैं।

इस सम्पादित्र में विभिन्न भारतीय भाषाओं हेतु विभिन्न कीबोर्ड लेआउट चुन सकते हैं तथा उसके प्रयोग से हिन्दी एवं अन्य भाषायें टाइप कर सकते हैं। यूनिनागकी नेपाली कीबोर्ड *छाहरी* से प्रेरित हैं।

## इन्हें भी देखें
* यूनिनागरी

## बाहरी कड़ियाँ
* यूनिनागरी का मुखपृष्ठ
* हिन्दी सेमी फोनेटिक कीबोर्ड
* डिफॉल्ट हिन्दी कीबोर्ड - इनस्क्रिप्ट
* हिन्दी रेमिंगटन कीबोर्ड
* यूनिनागरी FAQ
भूल चूक लेनी देनी

**भूल चूक लेनी देनी**, (अंग्रेजी: errors and omissions excepted या E&OE) एक वाक्यांश है, जिसका उपयोग किसी अनुबंधात्मक दस्तावेज़ जैसे कि एक मूल्य-सूची, दर-सूची (कोटेशन) और विशेषताओं से संबंधित कोई गलत या अधूरी जानकारी, प्रदान करने की स्थिति में, विधिक दायित्वों को कम करने के एक प्रयास के रूप में किया जाता है। उन स्थितियों में जहां कोई जानकारी अपेक्षाकृत तेजी से परिवर्तित होती है में, इसे अक्सर एक डिस्क्लेमर के रूप में लागू किया जाता है। कानूनी दृष्टि से, यह एक ऐसा बयान है जिसके अनुसार, कोई विशेष सूचना पूरी तरह से विश्वसनीय नहीं है और समय के साथ बदल सकती है। 

भूल चूक लेनी देनी का सबसे अधिक प्रयोग यूनाइटेड किंगडम, ऑस्ट्रेलिया और आयरलैण्ड गणराज्य में होता है, साथ ही इसे भारत, दक्षिण अफ्रीका और कनाडा में भी प्रयोग किया जाता है। विश्व के अन्य देशों (अंग्रेजी भाषी) में इसका प्रयोग इतना आम नहीं है।
 
## सन्दर्भ

श्रेणी:वाक्याँश
श्रेणी:दस्तावेज़
यूनिनागरी

**यूनिनागरी** शब्दद्वय यूनिकोड तथा देवनागरी का पोर्टमॅण्टू है। पहली बार इस शब्द का प्रयोग रमण कौल द्वारा सम्पादित्र औजार हेतु किया गया था। बाद में ई-पण्डित ने इसे दोबारा भिन्न अर्थ में पुनर्प्रतिपादित एवं प्रचारित किया।

यूनिनागरी का स्वतन्त्र प्रयोग कम ही है। यह शब्द मुख्यतः रोमनागरी के पूरक के रूप में प्रचलित हुआ। रोमनागरी में जहाँ रोमन लिपि में हिन्दी लिखी जाती थी, यूनिनागरी में यूनिकोड देवनागरी में हिन्दी देखी जा सकती है।

## इन्हें भी देखें
* यूनिनागरी (सम्पादित्र)
पद्म सम्मान

**पद्म सम्मान** भारत सरकार द्वारा शासकीय सेवकों व अन्य भारतीयों को किसी भी क्षेत्र में असाधारण और विशिष्ट सेवा के लिए पद्म विभूषण, पद्म भूषण और पद्म श्री नामक पद्म सम्मान (पुरस्कार) प्रदान किए जाते हैं। पद्म पुरस्कारों की सिफारिशें राज्य सरकारों/संघ राज्य प्रशासनों, केन्द्रीय मंत्रालयों/विभागों, उत्कृष्टता संस्थानों आदि से प्राप्त की जाती हैं, जिन पर पुरस्कार समिति द्वारा विचार किया जाता है। पुरस्कार समिति की सिफारिश के आधार पर और प्रधानमंत्री, गृहमंत्री तथा राष्ट्रपति के अनुमोदन के बाद गणतंत्र दिवस की पूर्व संध्या पर इन पद्म सम्मानों की घोषणा की जाती है। परन्तु इस बार सामान्य नागरिकों को ये सम्मान देने की प्रक्रिया में कुछ बदलाव किया गया है।

## पुरस्कारों की चयन प्रक्रिया में पारदर्शिता
भारतीय समाचार एजेंसी भाषा द्वारा जारी और नई दिल्ली से एक प्रमुख समाचार पत्र नवभारत टाइम्स में प्रकाशित समाचार के अनुसार केन्द्र सरकार के गृह मन्त्रालय ने पद्म पुरस्कार देने की प्रक्रिया को और अधिक पारदर्शी बनाने के उद्देश्य से आवेदन-पत्र प्रस्तुत करने हेतु संशोधित प्रपत्र जारी किया है। इस प्रपत्र में आवेदक के बारे में मूलभूत सूचनाओं के अलावा कला, खेलकूद, सामाजिक कार्य जैसे क्षेत्रों में उनकी गतिविधियों और सम्बन्धित क्षेत्रों में उनके द्वारा प्राप्त की गयी उपलब्धियों के बारे में आलेख के रूप में जानकारी माँगी गयी है। दो पन्नों का यह आलेख अधिकतम 800 शब्दों में होना चाहिए।

## सन्दर्भ

## बाहरी कड़ियाँ
* पद्म पुरस्कारों को और पारदर्शी बनाने की कवायद समाचार एजेंसी भाषा (नई दिल्ली) का नवभारत टाइम्स में प्रकाशित समाचार
श्रेणी:सम्मान
श्रेणी:पद्म श्री
श्रेणी:पद्म भूषण
श्रेणी:पद्म विभूषण
रत्नों के प्रकार

रत्नों की उत्पत्ति के बारे में कई प्रकार के मत प्राचीन ग्रन्थों में हैं। कुछ एक के अनुसार राजा बलि की अस्थियों से रत्नों का निर्माण हुआ। विभिन्न प्रकार के ज्योतिषिय रत्न निम्न प्रकार के हैं-
# वज्र
# मरकत
# पद्रमराज
# वैदूर्य
# विमलक
# स्फटिक
# सौगन्धिक
# शंख
# इन्द्रनील
# कर्केतर
# रुधिर
# पुलक
# राजमणि
# शशिकान्त
# गोमेदक
# महानील
# पुष्पराग
# ज्योतिरस
# मुक्ता
# ब्रह्ममणि
# सम्यक
# प्रवाल।

श्रेणी:ज्योतिष
श्रेणी:वैदिक ज्योतिष
बहिनिया अकुमिनेटा

बहिनिया अकुमिनेटा एक पुष्पीय पौधा है।

## छबिदीर्घा
 
Image:Leaves,Flower buds & Fruit I IMG 8685.jpg|Leaves,Flower buds & Fruit in Kolkata, West Bengal, India. 
Image:Flower I IMG 8682.jpg|Flower in Kolkata, West Bengal, India. 
Image:Flower buds & leaves I IMG 8683.jpg|Flower buds & leaves in Kolkata, West Bengal, India. 
Image:Bush I IMG 8686.jpg|Bush in Kolkata, West Bengal, India. 
Image:Shrub I IMG 9546.jpg|Shrub in Kolkata, West Bengal, India. 
Image:Leaves I IMG 9532.jpg|Leaves in Kolkata, West Bengal, India. 
Image:Flower I IMG 9533.jpg|Flower in Kolkata, West Bengal, India. 
Image:Flower & leaves I IMG 9528.jpg|Flower & leaves in Kolkata, West Bengal, India. 
Image:Pods I IMG 9550.jpg|Pods in Kolkata
चित्र:Bauhinia acuminata dried pods.jpg|thumb|Dried pods
Image:Bauhinia_leaf.jpg|Leaf in Kolkata 
 

## इन्हें भी देखें
* कचनार
* कोविदार (कचनार)

श्रेणी:दक्षिण एशिया के पुष्प
हज़रत जन्दाहा

**हज़रत जन्दाहा** (Hazrat Jandaha) भारत के बिहार राज्य के वैशाली ज़िले में स्थित एक नगर है।

## विवरण
हज़रत जन्दाहा एक प्रखंड एवं छोटा शहर है। जिला मुख्यालय हाजीपुर से ३२ किलोमीटर पूरब राष्ट्रीय राजमार्ग ३२२ के किनारे यह कस्बा स्थित है। जन्दाहा में सूफी संत दिवान अली शाह की मजार है। यहाँ होकर बहने वाली बाया नदी तथा शहर के नाम के पीछे सूफी संत द्वारा किए गए चमत्कार की कहानी जुड़ी है। मध्यकाल (१४वीं सदी) में हाजीपुर के एक प्रसिद्ध सूफी मकदूम शाह अब्दुल फतेह जन्दाहा के सूफी दिवान अली शाह के चाचा थे। आमतौर से जन्दाहा कहा जाने वाला यह शहर आसपास के लोगों के लिए महत्वपूर्ण व्यवसायिक केंद्र है। यहाँ प्रखंड एवं अंचल कार्यालय, पुलिस थाना एवं पुलिस अनुमंडल कार्यालय है।

## इन्हें भी देखें
* वैशाली ज़िला

## सन्दर्भ

श्रेणी:बिहार के शहर
श्रेणी:वैशाली जिला
श्रेणी:वैशाली ज़िले के नगर
पाकड़

**पाकड़**, **पिलखन** या ** पकड़िया** भारतवर्ष में बहुतायत से पाया जाने वाला एक हराभरा वृक्ष है। इसे अंग्रेजी में Ficus virens, असमिया में पकोड़ी, बांग्ला में পাকুড় (पाकुड़), गुजराती में પેપરી (पेपरी), उर्दू में پاکڙيا (पकड़िया), तमिल में சிற்றால் (चिर्रल), तेलुगू में జువ్వి (ज़ुब्बी), मलयालम में ചെറള (चेरल), कन्नड़ में ಬಸರಿಮರ (बसरीमारा), मराठी में लघुपिंपरी, पंजाबी में जंगली पीपली, उड़िया में गस्ती (छत्तीसगढ़), नेपाली में सेतो काब्रो,पाँखुरि, मणिपुरी में চিঙ হৈবোঙ (छिंग हेवोंग) तथा संस्कृत में **पर्कटी**, भिदुरः, दृढप्रारोहः, हृस्वपर्ण, मंगलछायः, प्लक्ष या रामअंजीर कहते हैं।

## चित्रदीर्घा

file:White fig । সাদা পাকুড় 1.jpg
file:White fig । সাদা পাকুড়.jpg
file:White fig । সাদা পাকুড় 3.jpg


## बाहरी कड़ियाँ

:

श्रेणी:वृक्ष
महास्कंध

पृथ्वी का अभ्यंतर पिघले हुए पाषाणों का आगार है। ताप एवं ऊर्जा का संकेंद्रण कभी-कभी इतना उग्र हो उठता है कि पिघला हुआ पदार्थ (मैग्मा) पृथ्वी की पपड़ी फाड़कर दरारों के मार्ग से बारह निकल आता है। दरारों में जमे मैग्मा के इन शैलपिंडों को नितुन्न शैल (इंट्रूसिव) कहते हैं। उन विराट् पर्वताकार नितुन्न शैलों को, जिनका आकार गहराई के साथ-साथ बढ़ता चला जाता है और जिनके आधार का पता ही नहीं चल पाता है, **महास्कंध** या **अधःशैल** या बैथोलिथ (Batholith) कहते हैं।

पर्वत निर्माण की घटनाओं से अधशैलों का गंभीर संबंध है। विशाल पर्वत शृंखलाओं के मध्यवर्ती अक्षीय भाग में अधशैल ही अवस्थित होते हैं। हिमालय की केंद्रीय उच्चतम श्रेणियाँ ग्रेनाइट के अधःशैलों से ही निर्मित हैं।

अधःशैलों का विकास दो प्रकार से होता है। ये पूर्वस्थित शैलों के पूर्ण रासायनिक प्रतिस्थापन (रिप्लेसमेंट) एवं पुनस्फाटन (री-क्रिस्टैलाइजेशन) से निर्मित होते हैं और इसके अतिरिक्त अधिकांश छोटे-मोटे नितुन्न शैल पृथ्वी की पपड़ी फाड़कर मैग्मा के जमने से बनते हैं।

अध:शैलों की उत्पत्ति के विषय में स्थान का प्रश्न अति महत्वपूर्ण है। क्लूस, इडिंग्स आदि विशेषज्ञों का मत है कि पूर्वस्थित शैल आरोही मैग्मा द्वारा ऊपर एवं पार्श्व की ओर विस्थापित कर दिए गए हैं, परंतु डेली, कोल एवं बैरल जैसे विद्वानों का मत है कि आरोही मैग्मा ने पूर्वस्थित शैलों को सशरीर घोलकर आत्मसात्‌ कर लिया या क्रमश कुतर कुतरकर सरदन (कोरोज़न) द्वारा अपने लिए मार्ग बनाया।

## बाहरी कड़ियाँ
* Idaho Batholith
* The Cornubian Batholith

श्रेणी:भूविज्ञान
अध:शैल
रेबेल हेअर्ट

**Rebel Heart** (**"रेबेल   हेअर्ट"**) एक  irish समूह  गान  मंडली  "थे  कोर्स" का  एक  गान  है। यह  उनकी  तीसरी  एल्बम  "इन ब्लू"  में  शामिल  होती  हैं . यह  गान  एक  वाद्य  संगीत  यानी  -इन्स्त्रुमेंतल - शैली  का  उदहारण  हैं . इस  गान  पर  सेल्टिक  - पश्चिम  यूरोपे  की  एक  नस्ली  की  विशिष्ट  संस्कृति  का  प्रभाव  है। इस  गान  में  विओलिन , बोध्रण  अथवा  तिन  व्हिस्तले  - इन  वाद्यों  का  सम्मलेन  है।

बीबीसी  इरेलंद  टीवी  की  4-किश्त  वाली  एक  टीवी  धर्रह्वाहिक  रेबेल  हेअर्त के  लिए  शरों  कोर्र  ने  इस  गान  की   रचना  की  जिसके  बाद  उन्होंने  इस  गान  को  इस  एल्बम  में  प्रयुक्त  किया। जनुअरी  २००१  में  इस  गान  को   - वाद्य  संगीत  में  अत्यधिक  प्रभावशाली  प्रदर्शन  - की  श्रेणी  - में  ग्राम्य  नामकरण  मिला  (  "Grammy Award for Best Pop Instrumental Performance").

"कोर्र्स " के  वेबसाइट  में , शरों  कहती  हैं  - 


"मैंने  इस  गान  को  पिआनो  में  रचाया  जब  हम  "टॉक  ओं  कोर्नेर्स "  की  रेकॉर्डिंग  कर  रहे  थे। यह  बहुत  समय  थक  ऐसे  ही  पड़ा  हुआ  था। थुब  बीबीसी  -  अपने  नए  औतुमं  ड्रामा  (१९१६  में  इरेलंद  की  एअस्टर  रिसिंग ) के  लिए  - नयी  संगीत  की  खोज  में  थी। इस  गान  में  इरिश  धुन  और  लिय  थो  था  ही, हमने  इसमें  टिन  व्हिस्तले  इथ्याद  का  विश्लेषण  किया  और  यह  जचा।" 


## सन्दर्भ
 
## बाहरी कड़ियाँ
* The Corrs आधिकारिक वेबसाइट
बगुला

**बगुला** (Herons) नदियों, झीलों और समुद्रों के किनारे मिलने वाले लम्बी टांगों व गर्दनों वाले चिड़िया का एक कुल है।

## इन्हें भी देखें
* पक्षी

## बाहरी कड़ियाँ
* बगुलों के कुछ विडियो

## सन्दर्भ

श्रेणी:आर्डेइडाए
श्रेणी:बगुले
ककड़ी

अंगूठाकार|ककड़ी का एक चित्र
**ककड़ी** (वैज्ञानिक नाम: *कुकुमिस मेलो वैराइटी यूटिलिसिमय* / *Cucumis melo var. utilissimus*) ज़ायद की एक प्रमुख फसल है। इसको संस्कृत में 'कर्कटी' तथा मारवाडी भाषा में वालम काकरी कहा जाता है। यह "कुकुरबिटेसी" (Cucurbitaceae) वंश के अंतर्गत आती है। 

विश्वास किया जाता है कि **ककड़ी** की उत्पत्ति भारत से हुई। इसकी खेती की रीति बिलकुल तरोई के समान है, केवल उसके बोने के समय में अंतर है। यदि भूमि पूर्वी जिलों में हो, जहाँ शीत ऋतु अधिक कड़ी नहीं होती, तो अक्टूबर के मध्य में बीज बोए जा सकते हैं, नहीं तो इसे जनवरी में बोना चाहिए। ऐसे स्थानों में जहाँ सर्दी अधिक पड़ती हैं, इसे फरवरी और मार्च के महीनों में लगाना चाहिए। इसकी फसल बलुई दुमट भूमियों से अच्छी होती है। इस फसल की सिंचाई सप्ताह में दो बार करनी चाहिए। ककड़ी में सबसे अच्छी सुगंध गरम शुष्क जलवायु में आती है। इसमें दो मुख्य जातियाँ होती हैं - एक में हलके हरे रंग के फल होते हैं तथा दूसरी में गहरे हरे रंग के। इनमें पहली को ही लोग पसंद करते हैं। ग्राहकों की पसंद के अनुसार फलों की चुनाई तरुणावस्था में अथवा इसके बाद करनी चाहिए। इसकी माध्य उपज लगभग ७५ मन प्रति एकड़ है। 

## चित्रावली

File:Cucumis melo 1 (Piotr Kuczynski).jpg| खरबूजा
File:03-05-JPN202.jpg|जापानी खरबूज
File:Squeredmelon inside001.jpg|'चौकोर खरबूज'
File:Armenian cucumbers.jpeg|अमेरिकी ककड़ी
File:Muskmelon Seeds.jpg|thumb|खरबूजा बीज
File:Prokudin-Gorskii-15.jpg|समरकन्द का एक खरबूज विक्रेता( 1905 तथा 1915 के मध्य का चित्र)
Shirouri.JPG|Oriental pickling melon
File:Muskmelon Fruit-2.jpg|thumb|खरबूजा


## इन्हें भी देखें
* खीरा
* खरबूजा
* तरबूज
* रबी की फसल
* खरीफ की फसल
* ज़ायद की फसल

श्रेणी:ज़ायद की फसल
श्रेणी:फल
ककड़ी वंश (कुकुरबिटेसी)

**कुकुरबिटेसी** (Cucurbitaceae) वंश पौधों का एक वंश है जिसमें खीरा, ककड़ी, खरबूजा, कद्दू, तरबूज आदि आते हैं। 

300px|right|thumb|कुकुरबिटेसी वंश का एक पौधा

 इस कुल के अंर्तगत लगभग 110 वंश व 640 जातियां है जो विश्व के उष्णकटिबंधीय क्षेत्रों में ही सीमित है!

## बाहरी कड़ियाँ
* Cucurbitaceae in T.C. Andres (1995 onwards).
* Cucurbitaceae in L. Watson and M.J. Dallwitz (1992 onwards). The families of flowering plants: descriptions, illustrations, identification, information retrieval. https://web.archive.org/web/20070103200438/http://delta-intkey.com/
* Anat Avital and Harry S. Paris, 2014, 'Cucurbits depicted in Byzantine mosaics from Israel, 350–600 CE', Annals of Botany 114: pp. 203-22.
कचूर

right|thumb|300px|कचूर के पौधे के विभिन्न भाग

**कचूर**, हल्दी के समान एक क्षुप है जो ज़िंजीबरेसी (Zingiberaceae) कुल का है। इसे "करक्यूमा' ज़ेडोयिरया (Curcuma zedoaria) कहते हैं। पूर्वोत्तर भारत तथा दक्षिण समुद्रतटवर्ती प्रदेशों में यह स्वत: उगता है और भारत, चीन तथा लंका में इसकी खेती भी की जाती है। इसके लिए कर्चूर, षटकचोरा आदि कचूर से मिलते-जुलते नाम भी प्रचलित हैं।

इसका क्षुप तीन-चार फुट ऊँचा, पत्रकोषों का बना हुआ, नकली कांड और एक दो फुट लंबे, आयताकार, लंबाग्र, लंबे पत्रनाल से युक्त रहता है। पत्तियाँ चिकनी और मध्यभाग में गुलाबी छायावाली होती हैं। पत्तियों के निकलने से पहले ही ६ इंच - ३ इंच नाप की मंजरी निकलती है, जिसमें पुष्प विनाल, हलके पीले रंग के और विपत्र (ब्रैस्ट) रक्ताभ, अथवा भड़कीले लाल रंग के, होते हैं। इस प्रजाति में वास्तविक कांड भूमिगत होता है। कचूर का भूमिगत आधार भाग शंक्वाकार (कॉनिकल) होता है जिसकी बगल से मोटे, मांसल तथा लंबगोल प्रंकद (rhizome) निकलते हैं और इन्हीं से फिर पतले मूल निकलते हैं, जिनके अग्रभाग कंदवत्‌ फूले रहते हैं। प्रकंद भीतर से हलके पीले रंग के और कर्पूर के सदृश प्रिय गंधवाले होते हैं। इन्हीं के कटे हुए गोल-चिपटे टुकड़े सुखाकर व्यवहार में लाए जाते हैं और बाजार में कचूर के नाम से बिकते हैं।

इसके मूलाग्रकंदों में स्टार्च होता है, जो "शटीफ़ूड' के नाम से बाजार में मिलता है। बच्चों के लिए अरारूट तथा बार्ली की तरह यह पौष्टिक खाद्य का काम देता है। इसका उत्पादन बंगाल में एक लघु उद्योग बन गया है। कचूर के चूर्ण और पतंगकाष्ठ के क्वाथ से अबीर बनाया जाता है। चिकित्सा में कचूर को कटु, तिक्त, रोचक, दीपक तथा कफ, वात, हिक्का, श्वास, कास, गुल्म एवं कुष्ठ में उपयोगी माना गया है।

आयुर्वेद के संहिताग्रंथों में कचूर का नाम नहीं आया है। केवल निघंटुओं में संहितोक्त "शठी' के पर्याय रूप में, अथवा स्वतंत्र द्रव्य के रूप में, यह वर्णित है। ऐसा मालूम होता है कि वास्तविक शठी के सुलभ न होने पर पहले इस कचूर का प्रतिनिधि रूप में उपयोग प्रारंभ हुआ और बाद में कचर को ही शठी कहा जाने लगा। कचूर को ज़ेडोरी (Zedory), इसकी दूसरी जाति करक्यूमा सीसिया (Curcuma caesia) को को काली हल्दी, नकरचूर और ब्लैक ज़ेडारी तथा तीसरी जाति वनहरिद्रा (करक्यूमा ऐरोमैटिमा, (Curcuma aromatica) को वनहल्दी अथवा येलो ज़ेडोरी भी कहते हैं।

## छबिदीर्घा

Image:Curcuma zedoaria Bluete.jpg
Image:Curcuma zedoaria Habitus.jpg
Image:Curcuma zedoaria (Scott Zona) 001.jpg


## बाहरी कडियाँ
* Ars-Grin.gov, Curcuma zedoaria information from NPGS/GRIN
* CatalogueOfLife.org, Catalogue of Life: 2008 Annual Checklist : Curcuma zedoaria (Christm.) Roscoe
* Iptek.net.id, Situs ipteknet (इण्डोनेशियाई)
* NIH.go.jp, On curcuma zedoaria () 


श्रेणी:वनस्पति
बेंत

thumb|बेंत कारिगर फर्नीचर बना रहे हैं।
**बेंत** एक प्रकार की लम्बी झाड़ी है जिसके तने बहुत मजबूत एवं लचीले होते हैं। इससे फर्नीचर, टोकरी, छड़ियाँ, कलात्मक वस्तुएँ आदि बनायी जातीं हैं।

## बाहरी कड़ियाँ
* Germplasm Resources Information Network: ''Arundo''
* Erowid Arundo Donax vault
* Fashionable Walking Canes & Walking Sticks — History of Canes Page Info (reprinted with permission)
* Description of ''Arundinaria''
* Walking-Stick Papers (Robert Cortes Holliday, 1918) — Project Gutenberg ebook
* Modern cane fighting based on Oriental techniques
* Reprinted early 1900s information about the Vigny cane and associated techniques
* Gadget Canes
* Walking Canes — Information about the different types of handles for walking canes and sticks.

श्रेणी:वनस्पति
शीशम

**शीशम** (Shisham या Dalbergia sissoo) भारतीय उपमहाद्वीप का वृक्ष है। इसकी लकड़ी फर्नीचर एवं इमारती लकड़ी के लिये बहुत उपयुक्त होती है।

शीशम बहुपयोगी वृक्ष है। इसकी लकड़ी, पत्तियाँ, जड़ें सभी काम में आती हैं। लकड़ियों से फर्नीचर बनता है। पत्तियाँ पशुओं के लिए प्रोटीनयुक्त चारा होती हैं। जड़ें भूमि को अधिक उपजाऊ बनाती हैं। पत्तियाँ व शाखाएँ वर्षा-जल की बूँदों को धीरे-धीरे जमीन पर गिराकर भू-जल भंडार बढ़ाती हैं।

शीशम की लकड़ी भारी, मजबूत व बादामी रंग की होती है। इसके अंतःकाष्ठ की अपेक्षा बाह्य काष्ठ का रंग हल्का बादामी या भूरा सफेद होता है। लकड़ी के इस भाग में कीड़े लगने की आशंका रहती है। इसलिए इसे नीला थोथा, जिंक क्लोराइड या अन्य कीटरक्षक रसायनों से उपचारित करना जरूरी है।

शीशम के 10-12 वर्ष के पेड़ के तने की गोलाई 70-75 व 25-30 वर्ष के पेड़ के तने की गोलाई 135 सेमी तक हो जाती है। इसके एक घनफीट लकड़ी का वजन 22.5 से 24.5 किलोग्राम तक होता है। आसाम से प्राप्त लकड़ी कुछ हल्की 19-20 किलोग्राम प्रति घनफुट वजन की होती है।

## बाहरी कड़ियाँ
* शीशम का सूखना तथा इसकी रोकथाम (पीडीएफ)
* शीशम
* बीमार शीशम के प्रति लापरवाह है उ.प्र. का वन विभाग
* बहुपयोगी है शीशम

श्रेणी:भारत के वृक्ष
फर्मिऑन

सांख्यिकीय व्यवहार के आधार पर भौतिकी में कणों को दो भागों में बांटा जाता है: बोसॉन एवं फर्मिऑन। **फर्मिऑन** (fermion):- वे कण जो फर्मी-डिराक सांख्यिकी के अनुसार व्यवहार करते है, जिनका प्रचक्रण विषम अर्ध पूर्णांक (१/२, ३/२, ----) होता है और जो पाउली अपवर्जन नियम का पालन करते है, ** फर्मिऑन** कहलाते है। मूलकण क्वार्क और लेप्टॉन एवं संयोजित कण प्रोटॉन और न्यूट्रॉन इसके उदाहरण है।
बोसॉन

**बोसॉन** (Boson):- वे कण जो बोस-आइंस्टीन साँख्यिकी का पालन करते है और जिनकी प्रचक्रण (०,१,२,---) होती है, **बोसॉन** कहलाते है। मूलभूत बलो को संजोकर रखने वाले सभी उर्जा वाहक कण (फोटॉन, ग्लुऑन, गेज बोसॉन) **बोसॉन** होते है। वे संयोजित कण जिनमे फर्मिऑन की संख्या सम होती है, **बोसॉन** कहलाते है, उदाहरण - मेसॉन। किसी भी परमाणु का नाभिक फर्मिऑन है अथवा **बोसॉन**, यह इस बात पर निर्भर करता है कि उसमें मौजूद प्रोटॉन व न्यूट्रॉन का योग सम है अथवा विषम।

शीत हीलियम, जिसकी श्यानता (viscosity) शून्य होती है, का विचित्र व्यवहार होता है कि यह अपने में आरपार आ जा सकता है। इसका यह व्यवहार बोसॉनिक गुण के कारण होता है, चूंकि इसका नाभिक **बोसॉन** होता है और पॉली एक्सक्ल्युसन सिद्धान्त का पालन करने बाध्य नहीं होता इसलीए यह अपने में आरपार गुजर सकता है।

भौतिक शास्त्र में दो प्रकार के अणु माने जाते हैं - **बोसॉन** और फर्मियान। इनमे से बोसॉन सत्येन्द्र नाथ बसु के नाम पर ही हैं।

श्रेणी:भौतिकी
*
श्रेणी:क्वांटम क्षेत्र सिद्धांत
श्रेणी:परमाणु भौतिकी
श्रेणी:संघनित द्रव्य भौतिकी     mehta
शियार

**गीदड़** (Jackal), जिन्हें **शियार**, **सियार** और **शृगाल** भी कहते हैं, एक कुत्ते के रूप का जंगली जानवर है। यह मध्यम आकार की कुछ जातियों का उपसमूह है, जो सभी कैनिनी नामक वंश समूह की सदस्य हैं, जिसमें वृक (भेड़िये) और श्वान (कुत्ते) भी आते हैं।

## विवरण
यह भारत के जंगलों और गन्ने आदि के खेतों में आमतौर से पाया जाने वाला मध्यम आकार का पशु जो लगभग लोमड़ी के तरह का होता है। सामान्य तौर पर सियार  गांव के निकट पाया जाता है। सियार भोजन के लिए गांव की भेड़-बकरियों पर भी हमला करते हैं। ये कुत्ते के बच्चे को भी खा जाते हैं। सामान्य तौर पर सियार इंसानों पर हमला नहीं करते लेकिन कभी-कभी ऐसी घटनाएं देखी गई हैं। सियार झुंडों में रहते हैं और एक झुंड में 5 से अधिक सदस्य होते हैं। यह झुंड में हमला भी करते हैं। ठंडी की रातों में सियार एक साथ मिलकर पुकार या आवाज़ लगाते हैं। कुछ दंतकथाओं में ऐसा प्रचलित है कि सियार गांव में प्रवेश करने से पहले गांव में उपस्थित धार्मिक स्थल से पुकार लगाकर प्रवेश की इजाजत मांगते हैं।

सियार साधारणतः 8 से 10 किलोग्राम वजनी होते है और 27 से 33 इंच आकार लम्बे होते है साथ ही पूंछ 10 इंच होती है। इनकी आयु 8 से 10 वर्ष होती है। इनके शिकारी दुश्मन लक्कड़बग्घे,तेंदुए और शेर होते है। कई बार ये दूसरे शिकारियों के किये हुए शिकार को चुराते है। आमतौर पर ये खुले मैदान घास मैदान और झाडिय इलाको में रहना पसंद करते है लेकिन इंसानो के पेड़ कटाई और खेतीबाड़ी से इनका इलाका अब खतरे में होता जा रहा है।

## इन्हें भी देखें
* वृक (भेड़िया)
* कैनिनी

## सन्दर्भ

*
श्रेणी:कैनिस
श्रेणी:एशिया के स्तनधारी
श्रेणी:अफ़्रीका के स्तनधारी
श्रेणी:साधारण स्तनधारी नाम
सुघट्यता

भौतिकी और पदार्थ विज्ञान में, **सुघट्यता** किसी पदार्थ का वह गुण है जो उस विरुपण की व्याख्या करती है जो उस पदार्थ पर आरोपित बलों के फलस्वरूप उसकी आकृति में आये अप्रतिवर्ती परिवर्तन के कारण होता है। जब वस्तु पर प्रत्याशा सीमा से अधिक बल बढ़ाया जाता है तो वस्तु बल हटाने पर अपनी पूर्व अवस्था में नहीं आती बल हटाने पर इसमें कुछ न कुछ विरूपण जरूर रह जाता है वस्तु की इस अवस्था को सुगठी अवस्था कहते हैं इस गुण को घटता कहते हैं

## सन्दर्भ
 
## बाहरी कड़ियाँ
अमरबेल

right|thumb|250px|अमरबेल
thumb|250px|लता पौधे पर अमरबेल, कोलकाता, पश्चिम बंगाल, भारत
*<u>*'अमरबेल एक प्रकार की लता है*'</u>* जो बबूल, कीकर, बेर पर एक पीले जाल के रूप में लिपटी रहती है। इसको आकाशबेल, अमरबेल, अमरबल्लरी भी कहते हैं। प्राय: यह खेतों में भी मिलती है, पौधा एकशाकीय परजीवी है जिसमें पत्तियों और पर्णहरित का पूर्णत: अभाव होता है। इसीलिए इसका रंग पीतमिश्रित सुनहरा या हल्का लाल होता है। इसका तना लंबा, पतला, शाखायुक्त और चिकना होता है। तने से अनेक मजबूत पतली-पतली और मांसल शाखाएँ निकलती हैं जो आश्रयी पौधे (होस्ट) को अपने भार से झुका देती हैं|यह आसानी से गाँव के पेड़ पर मिल जाते है |

इसके फूल छोटे, सफेद या गुलाबी, घंटाकार, अवृत्त या संवृत्त और हल्की सुगंध से युक्त होते हैं।

यह बहुत विनाशकारी लता है जो अपने पोषक पौधे को धीरे-धीरे नष्ट कर देती है। इसमें पुष्पागमन वसंत में और फलागम ग्रीष्म ऋतु में होता है। इसकी लता और बीज का उपयोग औषधि के रूप में होता है। इसके रस में कस्कुटीन (Cuscutien) नामक ऐल्केलायड, अमरबेलीन, तथा पीताभ हरित वर्ण का तेल पाया जाता है। इसका स्वाद तिक्त और काषाय होता है। इसका रस रक्तशोधक, कटुपौष्टिक तथा पित्त कफ को नष्ट करनेवाला होता है। फोड़े-फुंसियों और खुजली पर भी इसका प्रयोग किया जाता है। पंजाब में दाइयाँ इसका क्वाथ गर्भपात कराने के लिए देती हैं। आश्रयी वृक्ष के अनुसार इसके गुणों में भी परिवर्तन आ जाता है।

## बाहरी कड़ियाँ
* पेड़ व पर्यावरण को नुकसान पहुंचा रही अमरबेल (दैनिक जागरण)
* Costea, M. 2007-onwards. Digital Atlas of Cuscuta (Convolvulaceae)
* Flora of China: ''Cuscuta''
* Lanini, W. T., et al. Dodder. *Pest Notes* Jan 2002: 1-3. 15 जुलाई 2005. Online (pdf file).
* Swift, C. E. *Cuscuta* and *Grammica* species - Dodder: A Plant Parasite. *Colorado State University Cooperative Extension*. Online.
* Dodder (*Cuscuta* species). *Weed Listings.* 2005. Online.
* Medicinal uses of ''Cuscuta'' in Armenia
* "Parasitic weed seems to smell its prey"

अमरबेल
अरीठा

right|thumb|300px|अरीठा का वृक्ष
right|thumb|300px|अरीठा का फल और उसकी आन्तरिक रचना
**रीठा** या **अरीठा** (soap nut) एक वृक्ष है जो लगभग हरजगह भारतवर्ष में पाया जाता है। इसके पत्ते गूलर के पत्तों से बड़े, छाल भूरी तथा फल गुच्छों में होते हैं। इसकी दो जातियाँ हैं। पहली सापीन्दूस् मूकोरोस्सी (Sapindus Mukorossi) और दूसरी सापीन्दूस् त्रीफ़ोल्यातूस् (Sapindus Trifoliatus)। 

सापीन्दूस् मूकोरोस्सी के जंगली पेड़ हिमालय के क्षेत्र में अधिक पाये जाते जाते हैं। इसके अतिरिक्त उत्तर भारत में तथा आसाम आदि में लगाये हुए पेड़ बाग-बगीचों में या गांवों के आसपास पाये जाते हैं। इसके फलों को पानी में भिगोने और मथने से फेन उत्पन्न होता है और इससे सूती, ऊनी तथा रेशमी सब प्रकार के कपड़े तथा बाल धोए जा सकते हैं। आयुर्वेद के मत में यह फल त्रिदोषनाशक, गरम, भारी, गर्भपातक, वमनकारक, गर्भाशय को निश्चेष्ट करनेवाला तथा अनेक विषों का प्रभाव नष्ट करेनवाला है। संभवत: वमनकारक होने कारण ही यह विषनाशक भी है। वमन के लिए इसकी मात्रा दो से चार माशे तक बताई जाती है। फल के चूर्ण के गाढ़े घोल की बूंदोंको नाक में डालने से अधकपारी, मिर्गी और वातोन्माद में लाभ होना बताया गया है।

सापीन्दूस् त्रीफ़ोल्यातूस् के पेड़ दक्षिण भारत में पाए जाते हैं, इसमें 3-3 फल एक साथ जुड़े होते हैं। इसके फलों की आकृति वृक्काकार होती है और अलग होने पर जुड़े हुए स्थान पर हृदयाकार चिह्न पाया जाता है। ये पकने पर लालिमा लिए भूरे रंग के होते हैं। दूसरे प्रकार के वृक्ष से प्राप्त बीजों से तेल निकाला जाता है, जो औषधि के काम आता है। इस वृक्ष से गोंद भी मिलता है। 

## बाहरी कड़ियाँ
* रीठा (हेल्थ ऐण्ड थिरैपी)
* Flora of China: ''Sapindus'' species list

## संदर्भ
श्रेणी:वृक्ष
काग या कॉर्क

right|thumb|300px|पेड़ के तने की वाह्य त्वचा की मृत कोशिकाएं
right|thumb|300px|तरह-तरह के कॉर्क
**काग** (कॉर्क) वृक्षों के तनों में बाह्यत्वचा (epidermis) स्थान पर अवस्थित मृत कोशिकाओं के बने ऊतकों का मोटा स्तर होता है। इनके कारण सामान्यत: हवा और पानी पेड़ के भीतर नहीं जा सकते। प्राय: सभी वृक्षों में काग पाया जाता है, परंतु कुछ वृक्षों के तनों पर काग प्रचुर मात्रा में बनता है, जैसे त्वक्षा-बंजु (काग-ओक, Quercu suber occidentalis) में। इनमें से समय-समय पर यह व्यापार के लिए निकाला जाता है। यह पौधा फ़ोगेसी (Fagaceae) कुल का सदस्य है। त्वक्षा-वंजु के वृक्ष ३० से ४० फुट तक ऊँचे होते हैं। ये दक्षिणी यूरोप तथा अफ्रीका के उत्तरी समुद्री तटों के देशज हैं। १५ से २० वर्षीय वृक्षों से काग निकलने लगता है। जून से अगस्त तक यह कार्य संपन्न होता हे। भूमि से कुछ ऊपर और फिर शाखाओं के कुछ नीचे तने के चारों ओर गड्ढा काट दिया जाता है। इसके बाद काग को इन दोनों कटे भागों के बीच में से लंबी पट्टियों के रूप में निकाल लिया जाता है।

काग पूर्णतया कोशिकाओं से बना रहता है। प्राकृतिक काग के एक घन इंच में लगभग २०,००,००,००० सूक्ष्म, वायु से भरी मृत कोशिकाएँ रहती हैं। काग का आपेक्षिक गुरुत्व केवल लगभग ०.२५ होता है। काग की उत्पलावकता (buogancy), संपीड्यता (compressibility), प्रत्यास्था (elasticity), वायु और पानी की अप्रवेश्यता (imperviousness), उच्च घर्षण-गुणांक (coefficient of friction), न्यून उष्मा-चालकता आदि गुण इसकी विशिष्ट रचना के फलस्वरूप होते हैं।

१९वीं शताब्दी के लगभग अंत तक काग बोतलों के डाटो, प्लवों (floats), उत्प्लवों (buogs), टोपों और जूतों के तल्ले बनाने के काम आता था। इसके पश्चात्‌ इसका उपयोग अनेक अन्य आवश्यक कार्यों में भी होने लगा, जैसे अचालक काग दफ्तियों द्वारा शीत गोदामों के बनाने में तथा मोटरों के गैसकट और खाने पीने की वस्तुओं को पैक करने के लिए। 

## बाहरी कड़ियाँ
* Cork Quality Council
* Book review: To cork or not to cork 
* New Zealand Screwcap Wine Seal Initiative
* Amorim Cork
* Material Properties Data: Cork

कॉर्क, काग या